Bexar County

Bexar County er et fylke i den amerikanske delstaten Texas. Det ligger i de sentrale delene av staten og grenser mot Kendall County og Comal County i nord, Guadalupe County i nordvest Wilson County i sørøst, Atascosa County i sør, Medina County i vest og Bandera County i nordvest.

Bexar Countys totale areal er 3 255 km² hvorav 25 km² er vann. I 2000 hadde fylket 1 392 931 innbyggere og administrasjonssenteret ligger i byen San Antonio. Fylket har fått sitt navn etter Presidio San Antonio de Béxar, en av de 23 meksikanske enheter i Texas på den tid Texas ble uavhengig. San Antonio de Béxar—opprinnelig Villa de San Fernando de Béxar—var den første siviladministrasjon etablert ab spanjolene i provinsen Texas. Den var i sin tur en oppkalling etter San António de Béjar i Spania, en helligdom dedisert til den hellige Antonius av Padova. 

Fylket regnes ofte til regionen Central Texas, da til denne regionens ytre belte av counties.

 Eksterne lenker 


Kategori:Fylker i Texas
Kategori:Fylker etablert i 1836
Kategori:1836 i Republikken Texas